Point Robertsas

Point Robertsas () – kaimas Jungtinėse Amerikos Valstijose, Vašingtono valstijos šiaurės vakarinėje dalyje; tai eksklavas, įsikūręs Tavasano pusiasalio gale (Robertso kyšulyje), šalia sienos su Kanada (Britų Kolumbija), tuojau į pietus nuo Deltos miesto Tavasano mikrorajono. Iš vakarų ir pietų gyvenvietę juosia Džordžijos sąsiauris, iš rytų – Baundario įlanka. Sausuma kaimas pasiekiamas tik per Kanados teritoriją. Yra lėktuvų nusileidimo takas, jachtų prieplauka.

2022 m. 85,7 % kaimo gyventojų buvo baltieji, 8,8 % – lotynoamerikiečiai, 2,0 % – mišrios kilmės, 2,6 % – azijiečiai, 0,9 % – indėnai.Race and Ethnicity: Point Roberts WA, datausa.io

 Istorija 
1792 m. kyšulį pasiekė Džordžas Vankuveris ir pavadino britų laivyno tarnautojo, kapitono Henrio Robertso garbei. 1846 m. JAV ir Kanada pasirašė sutartį, pagal kurią tarpvalstybinė siena turėjo eiti 49 ° platuma, tačiau nebuvo pastebėta, kad Robertso kyšulys lieka atkirstas. Kaimas pradėjo kurtis 1858 m., per Freizerio aukso karštinę. Pradžioje gyventojai daugiausia vertėsi lašišų žvejyba ir konservų gamyba. Dabar čia įsikūrę daug kanadiečių, kadangi netoli (už 30 km) yra Vankuveris.

 Šaltiniai 

Kategorija:Vašingtono valstijos miestai
Kategorija:Eksklavai